ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1989 περί καθορισμού των κριτηρίων εγγραφής στα γενεαλογικά βιβλία των αναπαραγωγών χοιροειδών καθαρής φυλής ( 89/502/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 88/661/ΕΟΚ του Συμβουλίου της 19ης Δεκεμβρίου 1988 σχετικά με τους ζωοτεχνικούς κανόνες που εφαρμόζονται στα αναπαραγωγά χοιροειδή^(1 ), και ιδίως το άρθρο 6 παράγραφος 1 τρίτη περίπτωση,

Εκτιμώντας :

ότι σε όλα τα κράτη μέλη τα γενεαλογικά βιβλία τηρούνται ή καταρτίζονται είτε από ενώσεις ή οργανώσεις κτηνοτρόφων, είτε από επίσημες υπηρεσίες

ότι είναι, επομένως, αναγκαίο να προσδιοριστούν κριτήρια εγγραφής των υβριδικών χοίρων αναπαραγωγής στα γενεαλογικά βιβλία

ότι οι ακριβείς προϋποθέσεις γενεαλογίας και αναγνώρισης πρέπει να πληρούνται πριν από την εγγραφή στα γενεαλογικά βιβλία

ότι πρέπει να προβλεφθεί η διαίρεση του γενεαλογικού βιβλίου σε διάφορα τμήματα, ώστε να μην αποκλείονται ορισμένα είδη ζώων

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

Για να εγγραφεί στο κύριο τμήμα του γενεαλογικού βιβλίου της φυλής του, ο χοίρος αναπαραγωγής καθαρής φυλής πρέπει :

- να έχει γεννήτορες και προγεννήτορες που να είναι και οι ίδιοι εγγεγραμμένοι σε γενεαλογικό βιβλίο της ίδιας φυλής,

- να έχει αναγνωριστεί μετά τη γέννησή του σύμφωνα με τους κανόνες που ορίζονται από το εν λόγω βιβλίο,

- να έχει γενεαλογία που ορίζεται σύμφωνα με τους

κανόνες του ίδιου βιβλίου .

Άρθρο 2

Το κύριο τμήμα του γενεαλογικού βιβλίου μπορεί να διαιρεθεί σε διάφορα τμήματα ανάλογα με τα χαρακτηριστικά των ζώων μόνο τα χοιροειδή καθαρής φυλής που ανταποκρίνονται στα κριτήρια του άρθρου 1 μπορούν να εγγραφούν σε ένα απ' αυτά τα τμήματα .

Άρθρο 3

1 . Μια ένωση ή οργάνωση κτηνοτρόφων που διασφαλίζει την τήρηση γενεαλογικού βιβλίου μπορεί να αποφασίσει ότι ένα θηλυκό ζώο που δεν ανταποκρίνεται στα κριτήρια που προβλέπονται στο άρθρο 1 μπορεί να εγγραφεί σε άλλο τμήμα το οποίο αποτελεί παράρτημα του εν λόγω βιβλίου . Αυτό το θηλυκό ζώο πρέπει να πληροί τις ακόλουθες απαιτήσεις :

- να έχει αναγνωριστεί σύμφωνα με τους κανόνες που ορίζονται στο γενεαλογικό βιβλίο,

- να έχει κριθεί σύμφωνο με τα πρότυπα της φυλής,

- να ανταποκρίνεται στα ελάχιστα χαρακτηριστικά σύμφωνα με τους κανόνες που ορίζει το γενεαλογικό βιβλίο .

2 . Οι απαιτήσεις που αναφέρονται στην παράγραφο 1 δεύτερη και τρίτη περίπτωση, μπορούν να διαφοροποιηθούν ανάλογα με το εάν το θηλυκό ζώο ανήκει στην εν λόγω φυλή αλλά η καταγωγή του δεν είναι γνωστή ή εάν προέρχεται από πρόγραμμα διασταύρωσης εγκεκριμένο από την ένωση κτηνοτρόφων ή την κτηνοτροφική οργάνωση που διασφαλίζει την τήρηση του γενεαλογικού βιβλίου .

Άρθρο 4

Το θηλυκό ζώο του οποίου η μητέρα και η εκ μητρός μάμμη είναι εγγεγραμμένες στο τμήμα-παράρτημα του βιβλίου που προβλέπεται στο άρθρο 3 παράγραφος 1 και του οποίου ο πατέρας και οι προς πατρός πάπποι είναι εγγεγραμμένοι στο κυρίως τμήμα του βιβλίου, σύμφωνα με κριτήρια που αναφέρονται στο άρθρο 1, θεωρείται ως θηλυκό ζώο καθαρής φυλής και εγγεγραμμένο στο κυρίως τμήμα του βιβλίου σύμφωνα με το άρθρο 1 .

Άρθρο 5

Στην περίπτωση που για ένα βιβλίο προβλέπονται πολλά τμήματα, το χοιροειδές, καθαρής φυλής που προέρχεται από άλλο κράτος μέλος και έχει ειδικά χαρακτηριστικά που το διαφοροποιούν από τον πληθυσμό της ίδιας φυλής που βρίσκεται στο κράτος μέλος προορισμού, πρέπει να εγγράφεται στο τμήμα του βιβλίου στα χαρακτηριστικά του οποίου ανταποκρίνεται .

Άρθρο 6

Η παρούσα απόφαση απευθύνεται στα κράτη μέλη .

Βρυξέλλες, 18 Ιουλίου 1989 .

Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 382 της 31.^12.^1988, σ . 36 .